open-index/open-wikipedia-markdown huggingface dataset:
Venezuelako golkoa

**Venezuelako golkoa** () Karibe itsasoaren hegoaldean dagoen golkoa da, Venezuelako Zulia eta Falcón estatuetako eta Kolonbiako La Guajira departamenduko kostaldearen aurrean dagoena. 54 kilometroko itsasarte baten bidez, Maracaiboko aintzirarekin bat egiten du. Alonso Ojeda gaztelar konkistatzaileak aurkitu zuen 1499an. Petrolio ustiatzen dute bere uretan.

## Erreferentziak 
## Kanpo estekak
Uhartediaren itsasoa

**Uhartediaren itsasoa** (; ) Itsaso Baltikoko ur-eremua da, Botniako eta Finlandiako golkoen artean. Barnean uharte kopuru handia duen uhartedirik handiena du (50.000 inguru), nahiz eta gehienak txikiak eta biztanle gabekoak izan.

## Erreferentziak 
## Kanpo estekak
Kutcheko golkoa

**Kutcheko golkoa** () Arabiako itsasoko golkoa da, Indiako Gujarat estatuan dagoena. Bere marea handiak ezagunak dira oso. Kutch eta Kathiawar penintsula banatzen ditu

## Erreferentziak 
## Kanpo estekak
Mozambikeko kanala

**Mozambikeko kanala** (; ; ) Indiako Ozeanoaren mendebaldean dagoen ur-eremua da, Madagaskar eta Mozambike artean dagoena. Mozambikeko itsaslasterrak zeharkatzen du hegoaldeko Afrikarako bere ibilbidean.

## Erreferentziak 
## Kanpo estekak
Propoli

thumb|Propoliak erlauntza barruan (eskuinean)

**Propolia** erleek zuhaitzetatik ateratzen duten substantzia erretxinazkoa da, geroago haiek eraldatzen dutena. Gaztainondoa, haritza, makala eta pinuetatik, besteak beste, ateratzen dute.

Erleek erlauntzaren barruan erabiltzen dute, hormak sendotzeko edo zuloak estaltzeko, adibidez. Baita erlauntzan sartu diren eta atera ezin dituzten intsektuen gorpuak baltsamatzeko ere (antzeko erabilera eman zioten aintzinako egiptoarrek, faraoien gorpuekin ).

Osaketari dagokionez landare-erretxinak, argizaria, olioak eta polena ditu. Kopuru txikiagoan, mineralak eta hainbat bitamina.

Aspalditik erabili da medikuntza tradizionalean infekzioen aurka. Antibiotiko naturaltzat jotzen da, eta hainbat bakteriok, birusek eta onddok sortutako gaitzen aurkako borrokan erabili da. Hanturaren aurkako ezaugarriak ere omen ditu.

Medikuntza ofizialak ere bere eraginkortasuna onartzen du hainbat kasutan , nahiz eta beste batzuetan medikuntza alternatiboen gorazarreak apaldu

## Erreferentziak 
## Kanpo estekak
Indiana Jones and the Last Crusade: The Graphic Adventure

**Indiana Jones and the Last Crusade: The Graphic Adventure** (euskaraz *Indiana Jones eta Azken Gurutzada: Abentura Grafikoa*) LucasArts bideo-joko konpainiaren abentura grafiko bat da. 1989an argitaratu zen. Konpainia honetako SCUMM motor eragilea erabiltzen zuen hirugarren abentura grafikoa izan zen.

Urte berdinean estreinatutako *Indiana Jones and the Last Crusade* filmean oinarritua dago.

## Argumentua 
1938, Indiana Jones bere azken abenturatik Coronadoko gurutzearekin Barnett unibertsitatera itzuli berri da, orduan bere adiskide Donovanek graal santuaz mintzatuko zaio.

Orduan Indy objektu horren bilaketari ekingo dio, hasieran Veneziara joan eta Elsa Schneider alemaniar emakumezko arkeologo ederra ezagutuko du. Abentura aurrera doan einean naziek Indy eta bere aita atzeman eta Brunwald gazteluan gatibu edukiko dituzte, bertatik ihes egiteko pasabideeez beteriko labirinto batetik igaro beharko dira, tartean nazi zaindariak topatu eta haiekin borrokatuz. Orduan Elsak Indyri graalaren egutegia lapurtu eta nazien aldeko espioia zela argituko da. Ondoren, aita-semeek ihes egitea lortu eta egutegia berreskuratzeko asmoz Berlinera zuzendyko dira, han Adolf Hitlerrekin topaketa labur bat izateko abangunea ere izango dute. Behin egutegia berreskuratuta, Berlinetik hasiera batean zeppelinez ihes egin eta ondoren hegazkin biplano batekin ustez graal santua dagoen Ilgoraren Harana bilatuko dute.

Abentura guztian zehar ekintza une eta borrkaldi ugari daude, bai eta Indy eta bere aita biplanoan Europan zehar hegan eginez eta nazien hegazkinek jarraitzen dieten eszena bat ere.

Jatorrizko filmaren hainbat pertsona edo une garrantzitsu ez dira agertzen, tartean Graalaren Anaitasuna, Indyren adiskide leiala den Sallah, Veneziako uretako jarraipena eta basamortuko gudua.

## Ikus gainera 
* *Indiana Jones and the Last Crusade* (1989)

## Kanpo estekak 
* *Indiana Jones and the Last Crusade: The Graphic Adventure* abentura grafiko osoa ikusgai. Youtube.com 
* *Indiana Jones and the Last Crusade: The Graphic Adventure*, Myabandonware.com
Indiana Jones and the Fate of Atlantis

**Indiana Jones and the Fate of Atlantis** (euskaraz *Indiana Jones eta Atlantidaren Patua*) LucasArts bideo-joko konpainiaren abentura grafiko bat da. 1992an argitaratu zen. Konpainia honetako SCUMM motor eragilea erabiltzen zuen zazpigarren abentura grafikoa izan zen.

Indiana Jones pertsonaian oinarritua dago, baina honako abentura grafikoa ez zen inongo film zehatzetan oinarritu.

## Argumentua 
1939, Bigarren Mundu Gerraren bezpera. New York hiriko Barnett College ikastetxeko biltegian Indiana Jones irakasle, arkeologo eta abenturazaleak Smith jauna deritzon bisitari batek hala eskatuta ustez Atlantidakoa omen den iruditxo bat bilatzen jardun du.

Behin iruditxoa topatuta, Indyk iruditxoa Smith jaunari erakutsi eta hark bereganatzeko ikaragarrizko interesa agertuko du. Halere, biak iruditxoarengatik borrokatu eta Smith jaunak erlikiarekin ihes egitea lortuko du, bidebatez bere jaka lagaz. Indyk jaka arakatu eta Smith jaunaren benetazko nortasuna jartzen duen tarjeta bat topatuko du, alegia, Klaus Kerner izeneko Hirugarren Reicharen espioa dela. Indiana Jones abenturazalea bere antzinako neskalaguna eta arkeologoa den Sophia Hapgoodekin lotzen duen egunkariko albiste baten artikulua ere topatuko du. Hortaz, Indyk bere iraganeko neskalaguna espioi naziek topatu aurretik aurkitzeko bidaiari ekingo dio.

Sophiak arkeologiaren mundua laga eta orain medium lanbidean hasi da, hortaz Indyk hura topatzean eta Barnett Collage ikastetxean jazotako azaltzean, Sophiak jaren solasa eten eta Nur-Ab-Sal atlantidar jainkoarekin harremanetan jarriko dio, hark "Platonen solasaldi galdua" deritzon idazlana topatzeko aginduko die. Noski, Indy Sophiaren medium ateraldiekiko erabat siniskaitza eta zinikoa agertuko da.

"Platonen solasaldi galdua" Atlantidara nola iritsi azaltzen duen idazlana da, horretarako gure bikoteak Tikal, Monte-Carlo, Argelia eta Kreta uhartera bidaiatuko du. Ibilbide honetan zehar etsai ugariei aurre egin eta puzzle moduan agertzen diren erronkak gainditu beharko dituzte. Baina denak ez dira oztopoak izango, Atlantidarako bidaian lagunak ere topatuko dituzte.

## Kanpo estekak 
* *Indiana Jones and the Fate of Atlantis* abentura grafiko osoa ikusgai. Youtube.com 
* *Indiana Jones and the Fate of Atlantis*, Mobygames.com
Triunfo (argipena)

**Triunfo** hitzak esanahi zenbait ditu:
* Oro har, **garaipen** hitzaren sinonimoa.
* '*Triunfo (*triumphus)***, antzinako Erroman, garaipen militar handi bat ospatzeko zeremonia jakin bat zen:
** Triunfoen oroigarri ohikoa zen **Triunfo arkua** edo **Garaipen arkua** eraikitzea, gero berrerabili den forma arkitektonikoa.
* Karta-jokoetan, **triunfoa**, besteek baino balio handiagoa duen karta zein palo edo sorta.
* **Triunfo**, 1946-1982 bitartean Espainian argitaraturiko aldizkaria.
Tokiak:
* **Triunfo kalea*', Donostian.
* Triunfo (Rio Grande do Sul), Brasilgo hiria.
* Triunfo (Pernambuco), Brasilgo hiria.
* Triunfo Potiguar, Brasilgo hiria.
* Triunfo (Paraíba), Brasilgo hiria.
Monkey Island 2: LeChuck's Revenge

'''Monkey Island 2: LeChuck's Revenge'* (euskaraz *Monkey Island 2: LeChucken Mendekua*) 1991. urtean LucasFilm Games estatubatuar bideo-joko enpresak merkaturatu zuen abentura grafiko bat izan zen. Ron Gilbert programatzaile eta diseinatzaileak sortu zuen. Monkey Island bideo-joko saileko bigarren atala izan zen, The Secret of Monkey Island (1990) bideo-jokoaren jarraipena da, era berean honako jarraipena izan zituen: The Curse of Monkey Island, Escape from Monkey Island eta Tales of Monkey Island. SCUMM motorra erabili zuen konpainiaren seigarren abentura grafikoa izan zen.

## Argumentua 
Abentura hau Guybrush zulo batean esku batetik soka batetik zintzilik eta beste eskuan kaxa bat eusten duela hasten da, orduan Elaine agertu eta pirata gaztea egoera honetara nola iritsi zen kontatzen hasiko zaio, alegia, Big Whoop izeneko altxor berri baten bila ari zela.

Honakoan, kontakizuna Scabb uhartean jazotzen da (Karibe itsasoaren bihotzean dagoen pirata anarkia bat), bertan Guybrush gazteak Largo LaGrande zitalari aurre egin beharko dio, LeChucken bigarrena agintean, honek LeChuck pirata zena zonbie gisa berpiztu nahi baitu.

## Pertsonaiak 
* Guybrush Threepwood: Pirata eta altxor-bilatzaile gaztea.
* Elaine Marley: Booty uharteko agintaria eta Guybrushen gogoko neska.
* LeChuck: Kontakizuneko pertsonaia gaizto nagusia, Guybrushen etsai porrokatua.
* Largo LaGrande: LeChucken adiskide zaharra, Guybrushek aurre egin beharko dio.
* "Voodoo Lady": Guybrushi abentura honetan lagunduko dion sorgina.
* Wally B. Feed: Kartografo xelebrea.
* Kate Capsize kapitaina: Kristalezko zorua duen ontzi turistiko baten jabea, Guybrushi mapa zati baten bitartez altxorra bilatzen lagunduko dio.

## Kanpo estekak 
* *Monkey Island 2: LeChuck's Revenge* abentura grafiko osoa ikusgai, Youtube.com 
* *Monkey Island 2: LeChuck's Revenge'', Abandonawaredos.com
Palestra

[eskuinera|thumb|350x350px|[Ponpeia-ko palestra. Erdialdeko zuloa urez bete eta prestakuntza gisa erabiltzen zen.]]
**Palestra** () Antzinako Greziako borroka eskola zen. Leku handien beharra ez zuten ekintzak, borroka eta boxeoa kasu, han egiten zituzten. Palestra gimnasio publikoen alde bat izan zitekeen edota palestraren funtzioa besterik ez izan zezakeen. Gimnasio bati atxikitu gabeko palestra egon zitekeen, ez ordea palestrarik gabeko gimnasiorik.

## Palestra, kirol, kultur eta gizarte gunea. 
Palestra greziar gizartearen ezaugarri nabarmenetakoa zen. Kirola eta hedaduraz edertasun fisikoak, eraikinaren garrantziari lotuta zegoen. Borroka zen hain zuzen ere greziar munduko kirolik zaharrena eta hedatuena, eta honek eraikinaren garrantzia areagotzen zuen.

Denbora igaro ahala, palestrak hezkuntza eta giza gune bihurtu ziren. Borroka eskola moduan aritzen baziren ere, hitzaldi filosofiko eta konferentzia-gune bilakatu ziren eta pixkanaka funtzio hauek eraikinaren funtzio nagusi bihurtu ziren. Palestraren zorua eta hormak, atleta ospetsu, jainko eta heroien irudiekin apaindu zituzten, hala nola, Apolo, Herakles, Eros eta Hermesen irudiekin.  Musika, sarri askotan, entrenamendu eta lehiaketen parte izaten zen.

Bitxikeria gisa, gaur egun Italian *palestra* hitzak, gimnasioa esan nahi du.

## Kanpo estekak 
* Perseus Liburutegi Digitala, Delfos
* Perseus Liburutegi Digitala, Olinpia
* Filostrato Zaharra: *Kutxak*; II, 32: *The palestra* (*Παλαίστρα*).
** Testu elebiduna greziar - frantsesa buruzko gune Philippe Remacle (1944 - 2011).
Loom

**Loom** (euskaraz *Ehungailua*) 1991. urtean LucasFilm Games estatubatuar bideo-joko enpresak merkaturatu zuen fantasiazko abentura grafiko bat izan zen. SCUMM motorra erabili zuen konpainiaren laugarren abentura grafikoa izan zen.

Brian Moriarty bideo-joko programatzaileak sortu zuen, aurrez Wishbringer (1985), Trinity (1986) eta Beyond Zork (1987) abentura grafikoen egilea.

Berez, Forge (*Burdinola*) eta The Fold (*Saroia*) abentura grafikoekin batera *Gremioen Trilogia* delakoa osatu beharra zuen: ehungileak, errementariak eta artzainak; baina beste bi abentura grafikoak ez ziren inoiz gauzatu.

## Argumentua 
8021. urtea. Bobbin Threadbare, jaiotzez umezurtza den ehungileen gremioko kidea da. Gremio honetako kideak munduari beldur izan eta bere kultura eta ohiturak gordetzeko asmoz uharte batean isolaturik bizi dira. Betidanik gremioaren agintariak diren Agureek gazteari aztikeriak "ehuntzeko" baimena ukatu zioten, baina haurra zenetik zaindu izan duen Hetchel sorginak agureak ohartu gabe arte magikoak irakatsi dizkio.

Abenturaren hasieran gaztearen 17. urtebetetzea da eta Agureek haien aurrean aurkezteko eta frogan jartzeko deitu egin dute.

## Kanpo estekak 
* *Loom* abentura grafiko osoa ikusgai, Youtube.com 
* *Loom*, Abandonawaredos.com
Manapad

**Manapad** (tamileraz: மணப்பாடு) hegoaldeko Indiako hiria da, Tamil Nadu estatuan kokatua. Tuticorinetik 60 kilometrora eta Thiruchendur-etik 18 km hegoaldera dago.

Frantzisko Xabierkoa 1542an iritsi zen Manapadera aurrenekoz, Perla Arrantzaleen Kostaldean misiolari hasi zenean. Itsasertzeko haitzulo batean bizi izan zen, eta Kapitainaren Gurutze kaperan eman zuen meza; gurutze hori portugaldar nabigatzaile batzuek egin zuten 1540an, masta bat erabiliz, enbata latz batean onik atera ondoren. Leku horretan Gurutze Santuaren eliza eraiki zen 1581ean. Tradizioaren arabera, Kristoren gurutzearen erlikia bat gordetzen da tenpluan; milaka erromes bertaratzen dira irailaren 1etik 14ra irauten duen jaialdian.

## Erreferentziak 
## Kanpo estekak
Johann Bayer

**Johann Bayer** (Rain, Bavaria, Alemania, 1572 – Augsburg, ) alemaniar astronomo eta abokatua izan zen, *Uranometria izar atlasa*gatik ezaguna. Gaur egun berak ezarritako nomenklatura astronomikoa oraindik ere erabiltzen da.

## Biografia 
1572 urtean Bavariako Rainen jaio zen. 1592 urtean filosofia ikasketak Ingolstadten hasi eta ondoren Augsburgera abokatu lanetan joan zen. Bertan astronomiari buruzko jakin mina piztu zitzaion. 1612 urtean Augsburgen hiriaren kontseiluko  lege-aholkulari bihurtu eta 1625 urtean zendu zen.

Bayerren ospea, *Uranometria*, izar atlasari lotuta dago. 1603 urtean argitaratua, zeruko esfera osoa batzen zuen lehendabiziko atlasa izan zen. Lan honi esker, izarrak izendatzeko sistema berri bat sortu zuen, Bayerren nomenklatura izenarekin ezaguna. Horrez gain, konstelazio berri batzuk gaineratu zituen.

## Aintzatespenak 
* Ilargiko Bayer kraterra, bere omenez izendatu zuten.
Monofora

[thumb|Monofora [erromanikoa Palentziako Páramo de Boedo herriko Nuestra Señora de la Natividad elizan (Espainia)]]
**Monofora** (grezieratik μόνος, "bakarra", eta latinetik *foramen*, "irekiera") leiho mota berezi bat da. Normalean irekiera oso estua du eta arku batez apaintzen da.

Arkitektura elementu hau erromaniko, gotiko eta pizkundeko garaietan zabaldu zen batez ere. XIX. mendean berriro ere eklektizismoaren eskutik zabaldu zen.

## Ikus, baita ere 
* Bifora
* Trifora
* Kuadrifora

## Erreferentziak 
## Kanpo estekak
Gran Hotel Europa (Donostia)

**Gran Hotel Europa**, Donostiako Prim eta San Martin kaleen artean zegoen hotela izan zen.

## Historia 
### Aitzindariak 
1940 urtean José Arana izan zen jabea.

### Eraikuntza lanak 
Hasiera batean eraikuntzak lau solairu besterik ez zituen. Hotelaren eta jatetxearen sarrerrak kalera ematen zuen.
Balkoien forja lanek modernismoa ekartzen dute gogora, eraikuntza modernista ez izan arren.

### Deskribapena 
Deskribapena ezagutzeko postal batera jo dezakegu, Donostiako Mayor Hermanos enpresak argitaratutakoa non aipatzen zen erosotasuna, igogailua eta logelak berogailu eta bainugelakin.

### Bilakaera historikoa 
Denborarekin beste bi solairu gehitu ziren.

## Iruditegia 

File:Gran Hotel Europa (7843780636).jpg|thumb|Hotelaren iragarkia 1924an. Jabea Eleuterio Arana, Prim, 2 - Teléfono 12-04. Erreforma handiak. Ur beroa eta hotza logela guztietan. Komon pribatuak. Igogailuak. Prezio ertainak. Iturria:GureGipuzkoa
File:Europa hotel a.jpg|thumb|Europa hotela beranduago. Iturria: Fototipia Thomas i Bigas.
File:Gran Hotel EUROPA (7850026968).jpg|1934ko publizitatea.

## Erreferentziak 
## Kanpo estekak
Sam & Max Hit the Road

**Sam & Max Hit the Road** LucasArts bideo-joko konpainiaren abentura grafiko bat da. 1993ko azaroan MS-DOS sistema eragilearentzako bertsioa argitaratu zen eta 1995ean Mac OS sistema eragilearentzako bertsioa. 2002an Windowsrekin bateragarria zen bertsioa argitaratu zen. Konpainia honetako SCUMM motor eragilea erabiltzen zuen bederatzigarren abentura grafikoa izan zen, iMUSE soinu sistema interaktiboa ere bazuen.

1987an Steve Purcell komikigileak sortutako *Sam and Max* komikiko pertsonaia eta kontakizunean oinarritua dago.

## Argumentua 
Sam eta Max txakur batek eta untxi batek osatutako soldatapeko ikerlari parea dira. Samek (txakurra) detektibe on orok erakutsi beharreko zentzu ona irudikatzen du, aldiz, Maxek (untxia) bere itxura xaloaren pean inongo eskrupulurik gabeko psikopata basatia ezkutatzen du, denaz eta denetaz trufatzen da, bere laguna barne. Biek kasurik bitxienak ere argitzen dituen detektibe bikote paregabea osatzen dute.

Egun batez euren bulegora anai siames batzuen jabetzakoa den zirku baten laguntza eskea duen mezua iritsiko zaie: dirudienez, beren zirkuko ikuskizun nagusia den yeti izoztuak ihes egin eta kinka larrian utzi ditu. Une horretatik aurrera bi detektibeek yetia topatu eta kasua konpontzeari ekingo diote, ergelkeria, jazza, umore surrealista eta ekologia bezalako osagaiak dituen abentura batean AEBtan barna bidaiatuz.

## Kanpo estekak 
* *Sam & Max Hit the Road* abentura grafiko osoa ikusgai. Youtube.com 
* *Sam & Max Hit the Road*, MobyGames
Algol

**Algol** (β Per / Beta Persei) Perseus konstelazioan distira egiten duen izar bat da. 

Berez bi izarrez osatuta dago, bata bestearen inguruan biraka dabiltzala.

Aro Modernoan lehendabiziko aldiz, 1670 urtean, Algolen aldagarritasuna Geminiano Montanarik adierazi zuen baina antzinatik ezaguna zen. Badirudi egiptiarrek 3 mila urte lehenago Algol-en aldagarritasuna 2.850 egunekoa zela adierazi zutela. Egiptiarrek aldaketa errepikakor honen denbora tarte hau, erlijio arrazoiengatik, beraien egutegietan adierazita zuten. Kairoko egutegia da orain arte izar baten aldagarritasuna adierazten duen dokumentu zaharrena.

Algol izenaren esanahia "deabrudun izarra" da (, *Ras al gul*, "deabruaren burua"), eta ziurrenik bere izaera bereziagatik horrela izendatuko zuten . Zerua aldaezina zela uste zuten garaian deabruaren lana izan behar zen izar batek ia zehazki 68 ordu eta 49 minuturo bere magnitudea aldatzearen arrazoia. 

Algol Eguzkitik 92,8 argi-urtera dago; hala eta guztiz ere 7,3 milioi urte dela, eguzki-Sistematik 9.8 urtera egon izan zen eta haren itxurazko magnitudea -2,5koa, gaur egun Sirius izarra baino nahiko argitsuagoa izan zen.

## Kairo 85637 papiroa 
Helsinkiko Unibertsitateko ikertzaileek 2015 urtean Antzinako Egiptoko Kairo 85637 papiroaren ( K.a.1244tik K.a.1163ra bitartean) edukia argitu zuten; hots, Algol izarrari eskainitako egutegia. Hala bada, Algol izarra Horus zeruko jainko egiptoarrarekin lotu zuten eta bere perodioari lotuta, Ilargiaren periodoarekin batera, zori oneko edo zori txarreko aurreikuspenak egiteko aukera ematen zuen.

## Erreferentziak 
## Kanpo estekak
Grand Hotel Ezcurra

**Grand Hotel Ezcurra** Donostian 1870etik 1941era bitartean funtzionamenduan egon zen negozioa izan zen. Aristokraziako familia askok bertan eman zituzten oporrak, askok modu erregularrean, eta sukalde modernoa izateagatik ezaguna zen.

## Historia 
### Aurrekari historikoak 
Camino kalea 1.go zenbakian izan zuen lehenengo kokapena.

Ezcurra familiak lehenago fonda bat izan zuen Ikaslekuetako plazatxoan, hau da Sarriegi plazan. Martin Ezcurra Gros auzora pasa zenean bere arreba Ignacia Ezcurra geratu zen Alde Zaharreko ostatuan. Ostatu hau, *La Estrella* izenarekin martxan egon zen 2003. urtera arte.

### Kokalekua 
Grand Hotel Ezcurra ireki zenean Santa Katalina kalean jarri zen, lehenengo zenbakian. Bertan zeuden lehen Zurriolako lorategiak eta pasealekua, gaur egun Maria Cristina hotela eta Okendo plaza dauden lekuan. Oraindik garatu gabeko Gros auzoaren aurrez aurre zegoen, eta operatik gertu zegoela easteaz gain, Ulia mendira bistak zituela aipatzen zuten publizitatean

### Deskribapena 
80 logela, gehienak itsasora begira, Groseko hondartzara.

Garajea, omnibus eta zalgurdi zerbitzua zeuzkan bere bezeroei arreta eskaintzeko.
 
Bere sukalde zerbitzua Jose Echaveren eskutan zegoen. Echave gero La Urbana hotel- jatetxearen jabea izan zen.

Martin Ezcurra hil zenean bere alargunak hartu zuen hotelaren ardura.

1906. urtean Ramon Cortazar arkitektuari enkargatu zizkioten berritze lanak.

Sotoan barne lanerako sailak berritu ziren. Bezeroentzat jangelak berritu ziren. Santa Catalina kaletik ireki zen sarrera nagusia. Garaiko iragarkien arabera igogailua eta elektrizitatea zeukan eta logelak bainugelekin.

## Galeria 
Hotela garaiko iragarkietan agertzen zen. Adibidez:

File:Hotel_Ezkurra_01.jpg|thumb|Ezkurra hotela
File:Ezkurra hotela aurkezpena.jpg|thumb|Ezkurra iragarkia
File:Ezcurra hotela.jpg|thumb|Ezcurra Hotela
File:Ezcurra hotel 02 hall MEp7.jpg|Hotelaren sarrera

## Bibliografia 
* Suplemento *Revista Internacional*. "Las Maravillas de España : San Sebastián, residencia real". Viuda de Tasso. Barcelona, 1915, p.&nbsp;7 - Las Maravillas de España : San Sebastián, residencia real. Udal Liburutegi Sarearen Liburutegi Digitala Maravillas de España
* Gómez Beldarrain, Laurentino (2012), *Turismo y hoteles en la tarjeta postal: Donostia-San Sebastián, Gipuzkoa*., Donostia, Idazti, 2012. p.&nbsp;21-24
* Peña, Juan María : *Recuerdos del Hotel de Londres y de Inglaterra*, Donostia [s.n], 1987.

## Erreferentziak 
## Kanpo estekak
Efebo

thumb|230px|Maratongo efeboa.
Antzinako Grezian, **efebo** (; , "nerabe") gaztea edo nerabea izan zen. Atenasko 18 eta 20 urte bitarteko gazteei esaten zitzaien antzina nahiz eta Greziako beste hirietan 15 eta 18 urte bitartekoei esan. Hauek *efebeia*z eskolatzen zituzten, orduko soldadutza zena. Hedaduraz, eskulturagintzan, greziar gazte biluzien eskulturak izendatzeko erabiltzen dute hitza.

## Erreferentziak 
## Kanpo estekak
Nosoträsh

**Nosoträsh** Gijóngo musika taldea da, 1990eko hamarkadan sortutakoa eta "Xixón Sound" mugimenduaren partaidea izandakoa. Sei emakumek sortu zuten.

## Diskografia 
### Albumak 
* "Nadie hablará de... Nosoträsh" (1997)
* "Mi vida en un fin de semana" (2000)
* "Popemas" (2002)
* "Cierra la puerta al salir" (2005)

### EPak 
* "Maqueta" (1996)
* "Aterrizar ep." (1997)
* "Punk Rock City" (1997)
* "Gloria" (2003)

### Singleak 
* "Mis Muñecas" (1998)
* "Poupée de cire, poupée de son" (1998)
* "Sintasol" (1998)
* "Hacia el Sur" (1999)
* "Maldito espejo" (2000)
* "Pez" (2007)

## Kanpo estekak
Tejedor (musika taldea)

**Tejedor** Avilésko musika taldea da, 1990eko hamarkadan sortutakoa. Bertoko musika tradizionala jotzen dute.

Bere lehenengo albumean, Phil Cunningham ekoiztu zuena, Michael McGoldrick, Duncan Chisholm, James McKintosh edota Kepa Junkera bezalako musikariek parte hartu zuten.

## Diskografia 
* *Texedores de Suaños* (1999)
* *Llunáticos* (Aris Música/Resistencia, 2003)
* *Música Na Maleta* (2007)
* *Positivu* (2011)

## Kanpo estekak
Trio Bulgarka

**Trio Bulgarka** Bulgariako ahots-taldea izan zen, 1970eko hamarkadan sortutakoa. Bertoko musika tradizionala abesten zuten. Kate Bush edota Kepa Junkera bezalako musikariekin aritu ziren.

## Diskografia 
* "*Трио Българка / Bulgarka Folk Trio*" ‎(1985)
* "*Заплакала е Гората*" (1988)
* "*Вокално Tрио Българка = Bulgarka Vocal Trio*" (1989)

## Kanpo estekak
Corrinshego

**Corrinshego** (irlanderaz *Cor-fhuinnseoige*) Ipar Irlandako Armagh konderrian dagoen baserri edo landa eremu bat da, Ulster probintzian.

Newry hiriaren alboan eta mendebaldean dago.

## Kanpo estekak
Morotai

**Morotai** () Ozeano Bareko uhartea da, Molukak uhartedikoa, Halmaheraren ipar-ekialdean dagoena. 1.800 kilometro koadroko eremua du eta 2007an 54.876 biztanle zituen. Admistratiboki Indonesiako Ipar Molukak probintziaren barnean dago.

## Erreferentziak 
## Kanpo estekak
Zak McKracken and the Alien Mindbenders

**Zak McKracken and the Alien Mindbenders** (euskaraz *Zak McKracken eta Estralurtar Burmuin-Tolestatzaileak*) 1988ko LucasArts konpainiaren abentura grafiko bat da. Maniac Mansion abentura grafikoaren ondoren SCUMM motorra erabiltzen bigarrena izan zen. David Fox programatzaileak proiektua zuzendu eta Matthew Alan Kane programatzaileak elkarlanean programatu eta diseinatu zuen.

## Argumentua 
Abentura 1997an girotua dago, hain zuzen ere, sortu zen urtetik 10 urtera.

Protagonista Zak (izen osoa, Francis Zachary McKracken) National Inquisitor izeneko egunkari bateko kazetari gaztea da (benetazko National Enquirer egunkarian arinki oinarritua); beste pertsonaia nagusiak: Annie Larris, freelance zientzialaria; Melissa China eta Leslie Bennett, Yale unibertsitateko ikasleak, bai eta Caponiar estralurtarrak ("Telefono Konpainia" delakoaz jabetuko dira, munduko telekomunikazio konpainiez osatutako taldea), hauek beren "Burmuin-Tolestatzaile Makina" delakoaren bitartez Lurrean 60 Hz-ko seinalea aireratu eta gizakiak menperatzen saiatuko dira, eta Skolariarrak, beste antzinako estralurtar arraza.

## Kanpo estekak 
* *Zak McKracken and the Alien Mindbenders* abentura grafiko osoa ikusgai, Youtube.com 
* *Zak McKracken and the Alien Mindbenders*, Mobygames.com
Cladymore

**Cladymore** edota **Clady More** (irlanderaz *Cláidigh Mhór*) Ipar Irlandako Armagh konderrian dagoen udalerri txiki bat da, Ulster probintzian. 2011n 139 biztanle zituen.

## Iruditegia 

Irudi:Cladymore Presbyterian Church School - geograph.org.uk - 729638.jpg|Presbiteriar eliza.
Irudi:Art in Cladymore^ - geograph.org.uk - 1533957.jpg|Graffitia autobus geralekuan.
Irudi:Mourneview Park, Cladymore - geograph.org.uk - 1533940.jpg|Mourneview parkea, Cladymore.

## Kanpo estekak
Justin Vali

**Justin Rakotondrasoa**, **Justin Vali** izengoitiz ezaguna, Madagaskarko folk musikari eta musikagilea da, zitara antzekoa den valiha jotzen duena. Paddy Bush eta Eric Manana bezalako artistekin aritutakoa,  zirkuituan ezaguna da oso.

## Diskografia 
* *Ny Marina* (1994)
* *The Sunshine Within* (1998)
Patrick Vaillant

**Patrick Vaillant** (La Ciotat, ) okzitaniar folk musikari eta musikagilea da, okzitanieraz eta frantsesez aritzen dena. Mandolina jotzen du. aren zirkuituan aritutakoa, Bijan Chemirani irandarrarekin, Riccardo Tesi eta Gianluigi Trovesi italiarrekin edo Kepa Junkera euskaldunarekin aritu da.
Ambon (uhartea)

**Ambon** Ozeano Bareko uhartea da, Molukak uhartedikoa, Serametik 11 kilometro hego-ekialdera dagoena. 775 kilometro koadroko eremua du eta 2007an 441.000 biztanle zituen. Admistratiboki Indonesiako Molukak probintziaren barnean dago. Hiri nagusia Ambon da.

## Geografia 
Uhartea 50 km luze eta 16 km zabal da. Aski menditsua da; Salahutu da mendirik garaiena (1225 m). Ez da sumendi aktiborik, baina bai iturburu termalak eta fumarolak. Klima tropikala da, prezipitazio ugariekin.

## Erreferentziak 
## Kanpo estekak
Santiago Auserón

**Santiago Auserón Marruedo** (Zaragoza, ), **Juan Perro** ezizenaz ezaguna, espainiar rock abeslari eta musikagilea da, Radio Futura taldean eta bakarka aritutakoa. Movida madrileña izeneko mugimenduan ibilitakoa, bere bakarkako ibilbidean jazz eta son estiloetara ere hurbildu da.

## Diskografia 
### Radio Futura 
* **Albumak**
** *Música moderna* (1980)
** *La estatua del jardín botánico / Rompeolas* (1982)
** *Dance usted / Tus pasos (instrumental)* (1983)
** *La ley del desierto / La ley del mar* (1984)
** *De un país en llamas* (1985)
** *La canción de Juan Perro* (1987)
** *Escueladecalor. El directo de Radio Futura* (1989)
** *Veneno en la piel* (1990)
** *Tierra para bailar* (1991)

* **Bildumak**
** *Rarezas: Radio Futura* (1992)
** *Memoria del porvenir* (1998)
** *Caja de canciones* (2003).
** *Paisajes eléctricos* (2004)

### Juan Perro 
* *Raíces al viento* (1995)
* *La huella sonora* (1997)
* *Mr. Hambre* (2000)
* *Cantares de vela* (2002)
* *Río Negro* (2011)
* *La Zarabanda* (2013)
* *Sesiones con si Son* (2013)

### Santiago Auserón 
* *Las Malas Lenguas* (2006), Luis Auserón anaiarekin batera.
* *Canciones de Santiago Auserón con la Original Jazz Orquestra del Taller de Músics* (2008)
Ginesa Ortega

**Ginesa Ortega Cortés** (Metz, 1967ko urriaren 10a) kataluniar flamenko abeslaria da. Ijito jatorriko  hau zenbait hilabetetik aurrera Cornellà de Llobregaten bizi da.

## Diskografia 
* *Siento* (1997).
* *Oscuriá* (1999).
* *Por los espejos del agua* (2002).
* *Flamenca* (2006).
* *El amor brujo* (2011)
He-Man eta Unibertsoko Jaunak

**He-Man eta Unibertsoko Jaunak** () Mattel, Inc. jostailu konpainiaren Masters of the Universe jostailuetan oinarritutako marrazki bizidun telesail bat da. 1980ko hamarkadan haurren artean arrakasta handienetakoa izan zuen marrazki bizidun telesaila da, gaur egun garai hartan haurrak ziren helduen artean kultuzko marrazki bizidun telesaila bilakatu dira.

Euskal Herrian ETB1ean euskaraz aireratu zen.

## Argumentua 
Eternia izeneko fikziozko planetan girotua dago.Protagonista nagusia Adam printzea da, Eterniako agintariak diren Randor eta Marlena errege-erreginen semea. Adam printzeak Boterearen Ezpata duen aldioro honakoa ohiukatzen du: "Grayskullen boterearengatik! Nik dut boterea!", orduan ezpata boteretsuak He-Man heroian bilakatzen du, unibertsoko gizonik boteretsuena. Bere adiskideak honakoak dira, Gerra-Katu (Adamen antzeko bilakaera jarraituz, haren tigre maskota koldarra den Cringer izatetik tigre beldurgarri bat izatera igarotzen da), Sorceress sorgina, Man-At-Arms armagizona eta Orko. He-Manek bere boterea Eternia planeta Skeletor maltzurra eta haren kideetatik defendatzeko erabiltzen du. Skeletorren helburu nagusia Grayskull gaztelu misteriotsua bereganatzea da, bertatik He-Manek bere boterea jasotzen baitu. Lortuz gero, Skeletorrek Eternia bereganatzeko adina boterea luke, eta ziurrenik, baita unibertso osoa ere. Gainera, He-Manek She-Ra izeneko arreba bikia ere badu, hura bezala Eterniako agintarien Adora izeneko alaba, baina bera Etheria izeneko planetan bizi da. Honek ere anaiaren antzera botere berbera du eta biek ere justizia, askatasuna eta edozein izaki bizidunen eskubideen alde borrokatzeko betebeharra burutzeko helburua dute.

## Kanpo estekak 
* *He-Man eta Unibertsoko Jaunak* marrazki bizidun telesailaren sarrera eta doinua ikusgai eta entzungai 
* *He-Man eta Unibertsoko Jaunak* marrazki bizidun telesailaren IMDBko fitxa irakurgai
Phil Cunningham

**Phil Cunningham** (Edinburgh, 1960ko urtarrilaren 27a) eskoziar folk musikari eta musikagilea da, *Silly Wizard* taldean edo Johnny anaiarekin batera akordeoi jotzen duena.

## Diskografia 
### Solo 
* *Airs & Graces* (1984)
* *Palomino Waltz* (1989)

### Silly Wizard 
* ''Caledonia's Hardy Sons* (1978)
* *So Many Partings* (1980)
* *Wild and Beautiful* (1981)
* *Kiss the Tears Away* (1983)
* *A Glint of Silver* (1986)
* *Live Wizardry* (1988)

### Relativity 
* *Relativity* (1986)
* *Gathering Pace* (1987)

### Johnny Cunninghamekin batera 
* *Against the Storm* (1980)

### Aly Bainekin batera 
* *The Pearl* (1995)
* *The Ruby* (1997)
* *Another Gem* (2000)
* *Spring The Summer Long* (2003)
* *Best of Aly and Phil* (2004)
* *Roads Not Travelled* (2006)
* *Portrait* (2010)
* *Five and Twenty* (2012)

### Connie Doverrekin batera 
* *Somebody* (1991)
* *The Wishing Well* (1994)
* *If Ever I Return* (1997)
* *The Border of Heaven* (2000)

### Kris Dreverrekin batera 
* *Mark the Hard Earth'' (2010)
Carlinhos Brown

**Antonio Carlos Santos de Freitas** (Salvador, ), **Carlinhos Brown** izengoitiz ezaguna, brasildar abeslari eta perkusionista da, bere lanean , reggae eta musika tradizionala nahasten dituena.

## Diskografia 
* 1996 *Alfagamabetizado*
* 1998 *Omelete Man*
* 2001 *Bahia do Mundo, Mito e Verdade*
* 2003 *Carlinhos Brown é Carlito Marrón*
* 2004 *Candyall Beat*
* 2007 *A Gente Ainda Não Sonhou*
* 2010 ''Adobró'
* 2010 *Diminuto*
* 2012 *Mixturada Brasileira*
* 2014 *Marabó*
* 2014 *Vibraaasil*
* 2015 *Sarau du Brown*
Vinicius de Moraes

**Marcus Vinicius da Cruz e Mello de Moraes** ( ahoskatua; Rio de Janeiro,  - *ib.*, ), **O Poetinha** ezizenaz ezaguna, brasildar poeta eta musikagilea izan zen, bossa nova landu zuena. *Garota de Ipanema* abesti ezagunaren sortzailea izan zen.
Brasildar

**Brasildarrak** (,  ahoskatua) Brasilgo herritarrak dira. Herritartasuna lortzeko, Brasilen jaio eta brasildar gurasoak izan behar da. Brasildarrak portuges kolonizatzaileen, bertoko amerindiarren, afrikar esklaboen eta XIX. eta XX. mendeko etorkinen ondorengoak dira.

## Erreferentziak 
## Kanpo estekak
Carlinhos Antunes

'*Carlos Eduardo Coltro *Carlinhos* Antunes*' (São Paulo, ?) brasildar musikagile eta musikaria da, musika tradizionala egiten duena.

## Diskografia 
* *Paisagem bailarina*
* *Mundano*
Lito Vitale

'*Héctor Facundo *Lito* Vitale*' (Villa Adelina, ) argentinar musikagile eta piano-jotzailea da. Rock, tango eta musika tradizionala lantzeaz gain, film askoen soinu-banda moldatu ditu. Verónica Condomí abeslariarekin batera, alaba bat du: Mariela Vitale aktorea.
Argentinar

**Argentinarrak** () Argentinako herritarrak dira. Argentinako gizartea multietnikoa da: egungo argentinarrak espainiar kolonizatzaileen, bertoko amerindiarren eta XIX. eta XX. mendeko etorkinen ondorengoak dira.

## Erreferentziak 
## Kanpo estekak
Kolonbiar

**Kolonbiarrak** () Kolonbiako herritarrak dira. Kolonbiako gizartea multietnikoa da: egungo kolonbiarrak espainiar kolonizatzaileen, bertoko amerindiarren, afrikar esklaboen eta XIX. eta XX. mendeko etorkinen ondorengoak dira.

## Erreferentziak 
## Kanpo estekak
Pau Donés

**Pau Donés Cirera** (Bartzelona,  - Bagergue &ndash; Naut Aran, 2020ko ekainaren 9a) kataluniar abeslaria eta gitarra-jotzailea izan zen, Jarabe de Palo talde arrakastatsuan ibilitakoa.

## Biografia 
Haren aita Montanuin (Ribagorza) jaio zen, eta ama Bartzelonan. Azken honek bere buruaz beste egin zuen, Pauk 16 urte zeuzkanean. Hiru anaia zituen, bera izanda lauren artean nagusia.

Bizitzaren amaieran, 2015ean koloneko minbizia diagnostikatu zioten, eta 5 urteko tartea igaro ostean, azkenean hil zen. *"Eso que tú me das"* izeneko dokumentalean Jordi Evolerekin edukitako elkarrizketa jaso zuten, hil baino 2 aste lehenago.

## Diskografia 
* 1996: *La flaca*.
* 1998: *Depende*.
* 2001: *De vuelta y vuelta*.
* 2003: *Bonito* eta *¿Grandes éxitos?*
* 2004: *Un metro cuadrado*, *Lucha rock: Jarabe de Palo / Enrique Bunbury*, *Fundamentales* eta *Colección "Grandes"*
* 2005: *Completo, incompleto*
* 2006: *Edición 10º aniversario "La Flaca"*
* 2007: *Adelantando*.
* 2009: *Orquestra Reciclando*.
* 2011: *¿Y ahora qué hacemos?*
* 2014: *Somos*
* 2015: *Tour Americano 14-15*
* 2017: *50 palos*
* 2018: *Jarabe filarmónico*
* 2020: *Tragas o escupes*

## Ikus, gainera 
* Bartzelonar ezagunen zerrenda
Sierra Entertainment

**Sierra Entertainment** (iraganean **Sierra On-Line**, bideo-jokozaleen artean **Sierra** deitua) AEBtako bideo-joko konpainia bat da. 1979an Ken Williams eta Roberta Williams senar-emazteek sortu zuten. Gaur egun Activision Blizzard konpainiaren azpisaila den Activision konpainiaren jabetzakoa da.

1980ko hamarkadaren hasieran abentura grafikoen generoko bideo-jokoak ekoizteari ekin zion, genero honetako aintzidarietako bat izanez, eta bereahala bere kalitate handiko abentura grafikoek genero horretako zaletuen artean sekulako arrakasta lortu eta goraipamenak bereganatu zituzten.

1980ko hamarkadako bigarren erdialdetik 1990eko hamarkadaren lehen erdialdera doan abentura grafikoen urrezko garaian LucasFilm Game konpainiarekin lehia estua izan zuen, zein edo zeinek sekulako kalitatezko abentura grafikoak merkaturatzen baizituen. Sierraren abentura grafikoak serio edo zurrunagoak zirela esan ohi da (salbuespena Leisure Suit Larry umorezko saga erotikoa izan zen), aldiz LucasFilmen abentura grafikoek pertsonaia eta solasaldi umoretsugoak zituztela.

## Abentura grafikoak 
### King's Quest saga 
* King's Quest I: Quest for the Crown (1984)
* King's Quest II: Romancing the Throne (1985)
* King's Quest III: To Heir Is Human (1986)
* King's Quest IV: The Perils of Rosella (1988)
* King's Quest V: Absence Makes the Heart Go Yonder! (1990)
* King's Quest VI: Heir Today, Gone Tomorrow (1992)
* King's Quest VII: The Princeless Bride (1994)
* King's Quest VIII: The Mask of Eternity (1998)

### Leisure Suit Larry 
* Leisure Suit Larry in the Land of the Lounge Lizards (1987)
* Leisure Suit Larry Goes Looking for Love (in Several Wrong Places) (1988)
* Leisure Suit Larry III: Passionate Patti in Pursuit of the Pulsating Pectorals (1989)
* Leisure Suit Larry in the Land of the Lounge Lizards (1991)
* Leisure Suit Larry 5: Passionate Patti Does a Little Undercover Work (1991)
* Leisure Suit Larry 6: Shape Up or Slip Out! (1993)
* Leisure Suit Larry: Love for Sail! (1996)
* Leisure Suit Larry: Magna Cum Laude (2004)
* Leisure Suit Larry: Box Office Bust (2009)
* Leisure Suit Larry: Reloaded (2013)

### Quest for Glory saga 
* Quest for Glory: So You Want to Be a Hero (1989)
* Quest for Glory II: Trial by Fire (1990)
* Quest for Glory III: Wages of War (1992)
* Quest for Glory: Shadows of Darkness (1994)
* Quest for Glory V: Dragon Fire (1998)

### Space Quest saga 
* Space Quest: Chapter I – The Sarien Encounter (1986)
* Space Quest II: Chapter II – Vohaul's Revenge (1987)
* Space Quest III: The Pirates of Pestulon (1989)
* Space Quest IV: Roger Wilco and the Time Rippers (1991)
* Space Quest V: Roger Wilco – The Next Mutation (1993)
* Space Quest 6: Roger Wilco in the Spinal Frontier (1995)

### Police Quest 
* Police Quest: In Pursuit of the Death Angel (1987)
* Police Quest II: The Vengeance (1988)
* Police Quest III: The Kindred (1991)

## Kanpo estekak 
* Sierra Entertainment konpainiaren webgunea
Méridako erromatar antzokia

**Méridako erromatar antzokia** () Espainiako Extremadura autonomia erkidegoko Mérida udalerrian dagoen antzoki historiko bat da. Antzinako Erromaren garaian eraiki zen, K.a. 15-16. urtean Marko Agripa erromatar politikari eta jeneralaren ekimenez, gaur egun Mérida udalerria dagoen lekuan Augusta Emerita erromatar hiria zegoenean.

Méridako arkeologia multzoa osatzen duten eraikinetako bat da. 1993an Unesco erakundeak Gizateriaren Ondare izendatu zuen. 6.000 ikusle inguruko edukiera du.

Antzokian bisita gidatuak izateaz gain antzezlanak ere antzeztu ohi dira, izan ere, 1933tik bertan Méridako Nazioarteko Antzerki Klasikoaren Jaialdia ospatu ohi da.

## Iruditegia 

Irudi:Mérida - Teatro - 01.jpg|Ikuspegi panoramikoa.
Irudi:Teatro Romano de Mérida (16733859869).jpg|Ikuspegi panoramikoa.
Irudi:Teatro Romano de Mérida, Badajoz.jpg|Antzokia.
Irudi:VR Merida 01.JPG|Antzokia.

## Ikus gainera 
* Méridako arkeologia multzoa

## Kanpo estekak 
* Méridako erromatar antzokiari buruzko audiogida entzungai
La bouteille d'anis

'''''La bouteille d'anis'''* (euskaraz *Anis botila*) Juan Grisek 1914ean margotutako margolan ezaguna da.

## Ezaugarriak 
Lana Espainian oso ezaguna izan zen. *Anís del Mono'' izeneko anis marka baten botila erakusten du; botila horrek ezaugarri bereziak zituen, koskez osatua, eta horri esker, musika tresna moduan, Espainiako folklorean oso erabilia izan zen. Margolanean, aipatutako botilan, etiketan, "saria" hitzarekin, Kubismoarekin lotura zuzena izan zituzten hiri batzuen izenak agertzen dira: Badalona, Madril eta Paris. Hiri horiek hiru margolari kubistekin lotura izan zuten eta, modu batez, haien bitartez, Grisek omendu zituen.
 
Gaur egun, Madrilgo Sofia Erregina Museoan erakusten da.

## Erreferentziak 
## Kanpo-estekak 
* Margolanaren fitxa Sofia Erregina Museoan.
Disidentzia errepublikazale

**Disidentzia errepublikzalea**, **errepublikazale arnegatzaileak**, **itunaren aurkako errepublikazaleak** edota **su-etenaren aurkako errepublikazaleak** (irlanderaz *poblachtach easaontach*; ingelesez *dissident republican*, *renegade republican*, *anti-Agreement republican* eta *anti-ceasefire republican*) Irlandan eta zehazkiago Ipar Irlandan, 1998ko Ostiral Santuko Hitzarmeneko bake baldintzak inolaz ere onartzen ez dituzten irlandar talde errepublikazaleek osatzen dute. Gaur egun oso talde txikiak eta babes sozial oso eskasa duten taldeak dira.

30 urte luzez iraun zuen Ipar Irlandako gatazkaren amaieran talde armatu errepublikazale handiena zen Behin-behineko Irlandako Armada Errepublikazalearen arma uztea ekarri zuen, baita loialista talde armatuen gehiengoarena ere. Sinn Féin alderdiak Ostiral Santuko Itunaren sinatzaileetako bat izanik, Bake Prozesuaren aldeko kanpainia politikoa burutu zuen. Halere, Ostiral Santuko Hitzarmenarekin bat ez zetorren gutxiengo bat ere azaleratu zen, bai errepublikazalearen nahiz loialisten artean, ondorioz eszizioak edo talde armatu askoz ere txikiagoak sortu ziren.

Disidentzia errepublikazaleren beste muturreko fenonemoa disidentzia loialista litzateke, alegia, Ostiral Santuko Hitzarmeneko bake baldintzak inolaz ere onartzen ez dituzten irlandar talde armatu loialistak.

## Aurrekari historikoak 
Irlandako historian fenomeno hau ez da batere berria, 1922an eta askoz ere maila zabalagoan, Anglo-Irlandar Gerrari (1919-1921) amaiera eman zion Anglo-irlandar Itunak ere uhartearen banaketarekin ados ez zeuden errepublikazale disidentzia eragin, eta itunarekin ados eta Irlandako Estatu Askearen alde zeudenen eta itunaren eta uharte osoa barne legoken Irlandako Errepublika baten alde zeudenen arteko ondorengo Irlandako Gerra Zibila sorrarazi baitzuen, britainiarren aurkako independentzia gerra berak baina hildako gehiago sorrarazi zituen irlandarren arteko gerra zibila amaitzean lehenbizikoak garaile atera ziren. Honek gaur egun Ipar Irlandan nahiz Irlandako Errepublikako belaunaldi nahiz familietan sakonki errotua dagoen banaketa politiko eta soziala ekarri zuen, hori Fianna Fáil (usadioz banaketa itunarekin ados ez zeudenen ondorengoak) eta Fine Gael (usadioz banaketa itunarekin ados zeudenen ondorengoak) garbi ikus daiteke, biak ere XX. mendearen Sinn Féin alderdi historiko edo enbor beretik sortutako adar edo alderdiak.

## Euren burua disidentetzat duten erakunde errepublikazaleak 
### Talde armatuak 
* Benetako Irlandako Armada Errepublikazalea (Real IRA)
* Jarraipeneko Irlandako Armada Errepublikazalea (Continuity IRA)
* Óglaigh na hÉireann (Benetako IRA)

### Erakunde politikoak 
* 32 Konderrien Burujabetzaren aldeko Higikundea
* Éirígí
* Batasunaren aldeko Sare Errepublikazalea
* Sinn Féin Errepublikazalea

## Ikus gainera 
* Disidentzia leialista

## Kanpo estekak
Etxe Horia (Van Gogh)

***Etxe Horia*** (nederlanderaz: *Het gele huis*), izenburu alternatiboa ***Kalea*** (*De straat*) 1888an Vincent Van Gogh herbeherear margolariak burututako olio-pintura bat da.

Gaur egun Amsterdam hiriko Van Gogh Museoan ikusgai dago.

## Testuingurua 
Etxean Van Goghek maiatzaren 1ean alokairuan hartutako 4 geletako estudioa zegoen, berea zela sentitu nahi zuen etxe batean bizitzen jarri nahi baitzuen. Etxea Frantziako Arles hiriko Lamartine plazaren 2. zenbakian zegoen. Irailaren 17an bertara lekualdatu zen, eta bere gutunek garai hartan bizi zuen baikortasun bolada islatzen dute. Hauetako batean anaiari honela idatzi zion:

Margolariaren asmoa etxean Theorekin eta estudioko kideekin elkarbizitzea zen. Gertakizuna bere margolanen bilakaeraren aldaketaz jabetzearekin bat dator.

Gerora, etxeak hainbat zaharberritze izan zituen. Bigarren Mundu Gerran zehar, 1944ko ekainaren 25ean Aliatuek burututako bonbardaketa baten ondorioz kalteak jasan, eta azkenean eraitsia izan zen.

## Kanpo estekak 
* *Etxe Horia*, Vincent Van Gogh Museoa
Haizetako

[thumb|200px|[Alfa Romeo Montreal baten haizetakoa.]]
[thumb|[Cabriolet baten haizetakoa.]]
thumb|Zartatutako haizetakoa,
**Haizetakoa** ibilgailu batzuetan gidaria haizetik babesteko estalkia da, gidaritza ez eragozteko gardena eta gehienetan beirazkoa dena.

Haizetako-garbigailua izan ohi du tresna osagarri gisa normalean.

## Erreferentziak 
## Kanpo estekak
Intuizio

**Intuizioa** arrazoibidea eta esperientzia erabili gabe ezagutzeko ahalmena da, berezkoa eta independentea. Matematikan eta filosofian argudiatu izan da, frogatu ezin daitezkeen proposizioen egiatasuna justifikatzeko.

## Erreferentziak 
## Kanpo estekak 
* Intuizioa, Gizapedian.
Garota de Ipanema

***Garota de Ipanema*** ("Ipanemako neska") brasildar bossa nova-jazz abestia da, 1960ko hamarkadan mundu osoan ezaguna izan zena. 1962an ondu zuten, Antônio Carlos Jobimek (musika) eta Vinicius de Moraesek (hitzak). 1963ko martxoaren 19an grabatu zuten abestia Stan Getz eta João Gilberto musikariek, mundu guztian ezagun eginez.

Hainbat film eta telebista saiotan agertu da, Rio de Janeiroko klixe baten moduan. The Beatlesen *Yesterday*ren ondoren, pop abestirik grabatuena da.

Hasieran, *Menina que Passa* izendatua, hitzen musa Heloísa Pinheiro izan zen, artean Ipanemako Montenegro kalean bizi zen 17 urteko neskatoa zena. Abestiak beste hasiera bat zuen jatorriz, baina egileek aldatu egin zituzten lehendabiziko bertsoak, Ipanemako gazte hartk eragiten ziena hobeto adierazten zutelakoan. Azken bertsio hau da ezagun egin dena:
:: *Olha que coisa mais linda, mais cheia de graçaÉ ela a menina que vem e que passaNum doce balanço caminho do mar. Moça do corpo dourado, do sol de IpanemaO seu balançado é mais que um poemaé a coisa mais linda que eu já vi passar.*

## Erreferentziak 
## Kanpo estekak
CB Valladolid

**Club Baloncesto Valladolid** edo CB Valladolid hiri hartako saskibaloi talde espainiarra izan zen, 1976ko abuztuaren 31an sortua, A.D.C. Castilla taldearen ondorengo moduan eta Gonzalo Gonzalo bere lehenengo presidentea izan zuena. Bere diru-laguntzaile nagusia urteetan izan zenak (Fórum Filatélico) 2006an porrot ekonomikoa pairatu zuen, taldearen gainbehera ekarriz. Azkeneko aldiz Urrezko LEB Ligan leihatu zuen 2014an. 2013-14ko denboraldian txapelketa horretan parte hartu zuen ACB Ligan 30 urtez jokatu eta gero. Izan ere, Espainiako klub historikoen artean dago, bertan aritu baitira Arvydas Sabonis, Oscar Schmidt, Nate Davis, Carlton Myers edo Valery Tikhonenko jokalariek besteak beste.

Gaur egun ez dauka kirol jarduera aktiborik inongo kategoriatan arazo ekonomiko larriak direla-eta. 2015ean Club Baloncesto Ciudad de Valladolid izeneko talde asortu zuten, Zilarrezko LEB Ligan aritzen dena eta Mike Hansen presidentea daukana.

## Ibilbidea 
* 1981-82ko denboraldian 4. postua eskuratu zuen ACB Ligan, inoizko onena.
* Urte hartan bertan Errege Kopan finalerdietara iritsi zen, eta marka bera lortu zuen 1984-85, 1985-86, 1987-88 eta 1997-98an.
* Printze Kopan txapeldunordea izan zen 1990-91an CB Joventut-en aurka.
* Korac Kopan 6 aldiz parte hartu zuen, eta 1991-92an finalerdietara ere iritsi zen. Il Messaggero Roma taldeak kanporatu zuen.

## Kanpo estekak 
* Taldearen ibilbide historikoa ACB Ligaren webgunean
Eros Ramazzotti

**Eros Luciano Walter Ramazzotti** (Erroma,  - ) abeslari italiarra da. Bere sudur-ahotsagatik ezaguna, italieraz eta gaztelaniaz abestu izan du.

## Diskografia 
* *Cuori agitati* (1985)
* *Nuovi eroi* (1986)
* *In certi momenti* (1987)
* *Musica è* (1988)
* *In ogni senso* (1990)
* *Tutte storie* (1993)
* ''Dove c'è musica* (1996)
* *Stilelibero* (2000)
* *9* (2003)
* *Calma apparente* (2005)
* *Ali e radici* (2009)
* *Noi* (2012)
* *Perfetto'' (2015)

## Kanpo estekak 
* Webgune ofiziala
El Norte de Castilla

***El Norte de Castilla*** Espainiako egunkaria da, Valladoliden argitaratua. Gaztela eta Leongo irakurriena da eta Espainiako beteranoena, 1854an sortua. Edizioak ditu Palencian, Salamancan eta Segovian ere. Autonomia Erkidego osoko webgunerik bisitatuena dauka.

1958 eta 1963 artean zuzendaria Miguel Delibes idazlea izan zen. 1992an "Grupo Correo" taldean sartu zen, gaur egun Vocentokoa.

## Kanpo estekak 
*  Egunkariaren webgunea